Foto: Vedran Tolić/YouTube

DEFINITIVNI vrhunac sinoćnjeg iščekivanja rezultata parlamentarnih izbora su snimke i fotografije koje stižu iz HDZ-a, a koje su jedna gora od druge.

Nakon što su doznali da su prema prvim rezultatima u minimalnoj prednosti, HDZ-ovci su počeli s cirkusom. Osim što su si na čela lijepili sve i svašta, usput u deliriju izvodeći svakakve grimase i skačući jedni po drugima, svoje veselje odlučili su demonstrirati na hrvatskoj zastavi.

Snimka N1 televizije prikazuje jednog od njih, koji je po podu rasprostirao hrvatsku zastavu, dok su mu drugi vikali: "Poljubi, poljubi".

Nakon što ju je izljubio, počeo se valjati po njoj, a onda je s drugim HDZ-ovcem izmijenio nekoliko poljubaca.

Nakon valjanja, ostali su se sjetili Franje Tuđmana pa su malo skandirali njegovo ime.